এ বিষয়ে জানতে একাধিকবার যোগাযোগ করা হলেও কথা বলতে রাজি হননি ডা. ফরাজী। বিএনপিবিহীন গত নির্বাচনে ৩৪ আসন পেয়ে প্রধান বিরোধী দল হিসেবে আত্মপ্রকাশ করে জাপা। সংরক্ষিত নারী আসনের ছয় এমপিসহ জাপার সংসদীয় দলের সদস্য সংখ্যা ৪০। রুস্তম আলী ফরাজীর যোগদানে এ সংখ্যা দাঁড়াবে ৪১-এ। জাপা সূত্র দাবি করেছে, আরও দু'জন স্বতন্ত্র এমপি শিগগির তাদের দলে যোগ দেবেন। বিএনপির কয়েকজন 'বড়' নেতা আগামী নির্বাচনের আগে জাপায় ভিড়বেন, এমন দাবিও করেছেন তারা।